b"\n_START_ARTICLE_\nEduardo Antonio Dos Santos\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7a a destacar a les files del Palmeiras, del seu pa\xc3\xads natal, on jugaria entre el 1985 i el 1990 prop de 200 partits i marcaria 42 gols. Fitxa aleshores per l'Am\xc3\xa9rica de M\xc3\xa8xic. Al conjunt nord-americ\xc3\xa0 hi militaria en tres etapes gaireb\xc3\xa9 consecutives: 90/91, 92/93 i 94/95. Entre eixos espais, forma amb el Corinthians brasiler i el Shimizu S-Pulse japon\xc3\xa9s._NEWLINE_El 1995 recala en un altre equip del seu pa\xc3\xads, el Recife, i al seg\xc3\xbcent al Real Valladolid de la lliga espanyola. Amb el club castell\xc3\xa0 qualla una bona temporada 96/97, en la qual juga 37 partits. Per\xc3\xb2, la temporada 97/98 la xifra cau a nom\xc3\xa9s 13._NEWLINE_L'estiu de 1998 passa a la Universidad Cat\xc3\xb3lica de Xile, per retornar el 1999 a la competici\xc3\xb3 espanyola, ara amb el Logro\xc3\xb1\xc3\xa9s CF, que militava en Segona. Tan sols passa un any a l'equip rioj\xc3\xa0 per retornar a Sud-am\xc3\xa8rica, primer a l'Independiente de Santa Fe colombi\xc3\xa0 i despr\xc3\xa9s al Recife de nou, on penjaria les botes el 2002.\n_START_SECTION_\nInternacional\n_START_PARAGRAPH_\nEd\xc3\xba va ser internacional amb la selecci\xc3\xb3 brasilera en deu ocasions."